CELEX: 32009R0904
Language: lt
Date: 2009-09-28 00:00:00
Title: 2009 m. rugsėjo 28 d. Komisijos reglamentas (EB) Nr. 904/2009 dėl leidimo guanidino acto rūgštį naudoti kaip mėsinių viščiukų pašarų priedą (Tekstas svarbus EEE)

29.9.2009   
            
            
               LT
            
            
               Europos Sąjungos oficialusis leidinys
            
            
               L 256/28
            
         
      KOMISIJOS REGLAMENTAS (EB) Nr. 904/2009
   2009 m. rugsėjo 28 d.
   dėl leidimo guanidino acto rūgštį naudoti kaip mėsinių viščiukų pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti šio reglamento priede nurodytą preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo guanidino acto rūgštį (CAS Nr. 352–97–6) naudoti kaip mėsinių viščiukų pašarų priedą, priskirtiną priedų kategorijai „mitybiniai priedai“ ir funkcinei grupei „aminorūgštys, jų druskos ir analogai“.
            
         
               (4)
            
            
               Europos maisto saugos tarnybos (toliau – Tarnyba) 2009 m. kovo 3 d. pateiktoje nuomonėje (2) nurodoma, kad guanidino acto rūgštis (CAS Nr. 352–97–6) nedaro nepageidaujamo poveikio gyvūnų sveikatai, žmonių sveikatai ir aplinkai. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patikrino pašarų priedo kiekio pašaruose analizės metodo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (5)
            
            
               Atlikus preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos įvykdytos. Todėl reikėtų leisti naudoti šį preparatą, kaip nurodyta šio reglamento priede.
            
         
               (6)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „mitybiniai priedai“ ir funkcinei grupei „aminorūgštys, jų druskos ir analogai“, leidžiama naudoti kaip gyvūnų pašarų priedą minėtame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. rugsėjo 28 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29.
   
      (2)  EMST leidinys (2009 m.) 988, p. 1.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg/kg visaverčio 12 % drėgnio pašaro
               
            
                  
                     Maistinių priedų kategorija. Funkcinė grupė: aminorūgštys, jų druskos ir analogai.
                  
               
            
                  3c3.7.2
               
               
                  —
               
               
                  Guanidino acto rūgštis
               
               
                  
                               
                           
                           
                              Priedo sudėtis:
                              Guanidino acto rūgštis, kurios grynumas ne mažesnis kaip 98 % (sausos medžiagos masės)
                           
                        
                               
                           
                           
                              Veikliosios medžiagos apibūdinimas:
                              Guanidino acto rūgštis CAS Nr. 352–97–6 (C3H7N3O2), kuri gaunama cheminės sintezės būdu ir kurios sudėtyje yra
                              
                                           
                                       
                                       
                                          ne daugiau kaip 0,5 % dicianamidino
                                       
                                    
                                           
                                       
                                       
                                          ne daugiau kaip 0,03 % cianamido
                                       
                                    
                        
                               
                           
                           
                              Analizės metodas (1)
                              
                              Jonų chromatografija (IC) su UV spinduliuotės aptikimu (λ = 200 nm)
                           
                        
               
                  Mėsiniai viščiukai
               
               
                  —
               
               
                  600
               
               
                  600
               
               
                  Nurodomas drėgnis.
                  Priedas maišomas su pašarais kaip premiksas.
               
               
                  2019 10 19
               
            
         (1)  Išsamus analizės metodų aprašymas pateikiamas Bendrijos etaloninės laboratorijos svetainėje www.irmm.jrc.be/crl-feed-additives